Aaro Amnell

Aaro Allan Amnell (1912 Oulu – 1975 Tampere) oli suomalainen kommunisti, joka taisteli vapaaehtoisena Espanjan sisällissodassa. Kauppa-apulaisena työskennellyt Amnell oli laittoman SKP:n jäsen. Vuonna 1935 hän sai puolentoista vuoden kuritushuonetuomion poliittisesta toiminnastaan. Heinäkuussa 1937 Amnell lähti Espanjaan ja liittyi kansainvälisten prikaatien Edgar André -pataljoonaan ruotsalaisten vapaaehtoisten mukana. Amnell osallistui muun muassa Huescan ja Teruelin taisteluihin ja haavoittui vuonna 1938. Hän palasi Suomeen marraskuussa 1938 Tukholman kautta yhdessä Erkki Polojärven kanssa.

Myöhemmin Amnell asui Tampereella ja toimi muun muassa pääluottamusmiehenä. Vuonna 1973 hän julkaisi sotakokemuksiinsa pohjautuvan romaanin Pyreneitten yli.

Teokset

Lähteet 

Suomalaiset sotakirjailijat
Espanjan sisällissodan sotilaat
SKP:ssä (1918–1990) vaikuttaneet henkilöt
Vuonna 1912 syntyneet
Vuonna 1975 kuolleet